Eurovision Song Contest: The Story of Fire Saga

Eurovision Song Contest: The Story of Fire Saga er en amerikansk romantisk komedie innen sjangrene musikal og fantasy fra 2020. Filmen er regissert av David Dobkin og skrevet av Will Ferrell og Andrew Steele. I hovedrollene er Will Ferrell, Rachel McAdams, Dan Stevens, Melissanthi Mahut, Mikael Persbrandt, Ólafur Darri Ólafsson, Graham Norton, Demi Lovato og Pierce Brosnan. Filmen handler om de nære islandske sangerne Lars Erickssong og Sigrit Ericksdóttir som får muligheten til å representere landet sitt i Eurovision Song Contest.

The Story of Fire Saga skulle opprinnelig hatt premiere i mai 2020, i forbindelse med Eurovision Song Contest 2020. På grunn av koronapandemien ble imidlertid konkurransen avlyst, og filmen ble derfor forskjøvet med én måned, til 26. juni 2020 på Netflix.

Filmen fikk blandet mottakelse fra filmanmeldere, som roset den for sin musikk, men samtidig kritiserte filmens lengde på 2 timer. Filmen fikk imidlertid god mottakelse fra Eurovision-fansen, og den ble senere nominert til en Oscar i klassen for beste sang for tittelsangen «Husavik».

Rolleliste 
Under er en liste over skuespillere i filmen

 Will Ferrell som Lars Erickssong, en middelaldrende mann som drømmer om å vinne Eurovision Song Contest 
 Alfie Melia som unge Lars
 Rachel McAdams som Sigrit Ericksdóttir, Lars' duettpartner og mangeårige bestevenn som drømmer om et romantisk forhold med ham
 Sophia-Grace Donnelly som unge Sigrit
 Molly Sandén synger deler av Sigrits sanger. Sandén er kreditert som «My Marianne» (hun og Rachel McAdams jobbet sammen for å finslipe Sigrits sangstemme).
 Dan Stevens som Aleksander Lemtov, en flamboyant sanger som representerer Russland
 Erik Mjönes synger alle sangene til Lemtov
 Melissanthi Mahut som Mita Xenakis, Hellas' representant
 Petra Nielsen synger Xenakis' sanger.
 Mikael Persbrandt som Victor Karlosson, sjef for Islands sentralbank, som ikke vil at Island skal vinne konkurransen
 Ólafur Darri Ólafsson som Neils Brongus, sjef for of RÚV, Islands allmennkringkaster 
 Graham Norton som seg selv i rollen som Eurovision-kommentator
 Demi Lovato som Katiana Lindsdóttir, vinner av Söngvakeppnin – Islands svar på Melodi Grand Prix
 Pierce Brosnan som Erick Erickssong, Lars' far, en distansert og vanskelig enkemann
 Joi Johannsson som Jorn, medlem av den islandske Eurovision-delegasjonen
 Alfrun Rose som Anna, medlem av den islandske Eurovision-delegasjonen
 Björn Hlynur Haraldsson som Arnar, en politimann som er betatt av Sigrit
 Jamie Demetriou som Kevin Swain, sjef for Islands kreative team
 Jon Kortajarena som Corin Vladvitch, programleder for Eurovision 
 Elina Alminas som Sasha More, programleder for Eurovision 
 Elín Petersdóttir som Helka, Sigrits mor
 Christopher Jeffers som Johnny John John, en rapper som representerer Sverige 
 Rebecca Harrod som Brittny, amerikansk turist
 Josh Zaré som Bill, amerikansk turist
 Bobby Lockwood som Jeff, amerikansk turist
 Eleanor Williams som Jenn, amerikansk turist
 Jóhannes Haukur Jóhannesson som Johans, programleder for Söngvakeppnin
 Natasia Demetriou som Nina, med i produksjonen til konkurransen
 Hannes Óli Ágústsson som Olaf Yohansson, innbygger i Húsavík, som er besatt av å høre sangen «Ja Ja Ding Dong»
 William Lee Adams som seg selv i rollen som Eurovision-kommentator
 Zack Propert som Stephan, Fire Sagas trommis.

Referanser

Eksterne lenker 
 

Filmkomedier fra USA
Crazykomedier fra USA
Filmer lagt til Island
Filmer fra 2020